

**Қазақстан Республикасы Ұлттық қорының жыл сайынғы сыртқы аудитiн жүргiзу үшiн тәуелсiз аудиторды таңдау жөнiндегi конкурстық комиссияны құру туралы**

Қазақстан Республикасы Үкіметінің 2005 жылғы 10 маусымдағы N 575 Қаулысы

      Қазақстан Республикасының Үкiметi  **ҚАУЛЫ ЕТЕДI:**

      1. Қазақстан Республикасының Ұлттық қорын басқару жөнiндегі кеңес мүшелерiнiң ұсыныстарын ескере отырып, Қазақстан Республикасы Ұлттық қорының жыл сайынғы сыртқы аудитiн жүргiзу үшiн тәуелсiз аудиторды таңдау жөнiндегi конкурсты өткiзу үшiн мынадай құрамда комиссия құрылсын:

Дунаев                    - Қазақстан Республикасының Қаржы   
Арман Ғалиасқарұлы          министрi, төраға

Өзбеков                   - Қазақстан Республикасының Қаржы   
Ғани Нұрмаханбетұлы         вице-министрi, төрағаның орынбасары

Әлжанов                   - Қазақстан Республикасы Ұлттық Банкi   
Батырбек Асылбекұлы         Төрағасының орынбасары   
                            (келiсiм бойынша)

Зейнелғабдин              - Республикалық бюджеттiң атқарылуын   
Алтай Болтайханұлы          бақылайтын есеп комитетiнiң мүшесi   
                            (келiсiм бойынша)

Өтембаев                  - Қазақстан Республикасы Парламентiнiң   
Ержан Әбiлхайырұлы          Сенаты Аппаратының басшысы   
                            (келiсiм бойынша)

Итеғұлов                  - Қазақстан Республикасының Парламентi   
Марал Серғазыұлы            Мәжiлiсiнiң депутаты (келiсiм бойынша)

Мұқанов                   - Қазақстан Республикасының Президентi   
Мақсат Нұрдәулетұлы         Әкiмшiлiгiнiң Әлеуметтiк-экономикалық   
                            талдау бөлiмi меңгерушiсiнiң орынбасары   
                            (келiсiм бойынша)

Әйтекенов                 - Қазақстан Республикасының Экономика және   
Қайрат Медiбайұлы           бюджеттiк жоспарлау вице-министрi

Бөбеев                    - Қазақстан Республикасы Қаржы министрлiгi   
Мұхтар Сапарәлiұлы          Жиынтықтау және қаржылық модельдердi   
                            зерттеу департаментiнiң директоры

      2. Конкурстық комиссия заңнамада белгiленген тәртiппен Қазақстан Республикасы Ұлттық қорының 2005-2006 жылдардағы жыл сайынғы сыртқы аудитiн жүргізу үшiн тәуелсiз аудиторды таңдау жөнiндегі конкурсты 2005 жылғы 1 қыркүйекке дейiн өткiзсiн және оның нәтижелерi бойынша конкурстың жеңiмпазын анықтасын.

      3. Осы қаулы қол қойылған күнiнен бастап қолданысқа енгiзiледi.

*Қазақстан Республикасының*   
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК